ΓΡΑΠΤΗ ΕΡΩΤΗΣΗ E-1813/03

υποβολή: Jos Ribeiro e Castro (UEN) προς την Επιτροπή

(2 Ιουνίου 2003)

Θέμα: Πορτογάλοι εργαζόμενοι — Ηνωμένο Βασίλειο

Σύμφωνα με ειδήσεις που κυκλοφόρησαν πρόσφατα από τα μέσα ενημέρωσης, η βρετανική μη κυβερνητική οργάνωση Citizen's Advice (CA) παρέδωσε αυτό το μήνα σε εξεταστική επιτροπή του βρετανικού κοινοβουλίου έκθεση με την οποία καταγγέλλει την εκμετάλλευση εις βάρος πορτογάλων εργαζομένων στο Ηνωμένο Βασίλειο.

Σύμφωνα με την έκθεση αυτή, χιλιάδες πορτογάλοι εργαζόμενοι στον γεωργικό και βιομηχανικό τομέαφίστανται εκμετάλλευση από πορτογαλικές και βρετανικέςπηρεσίες πρόσληψης που χρησιμοποιούν τη σύνδεση εργασίας με στέγαση ως όπλο εκφοβισμού, επιβάλλοντας στους εργαζομένους απάνθρωπες συνθήκες, καθώς τους απειλούν ότι θα τους εξώσουν.

Σύμφωνα με ορισμένες πληροφορίες, οι εργαζόμενοι στεγάζονται σε εμπορευματοκιβώτια, χωρίς τρεχούμενο νερό, σε τροχόσπιτα ή σε άλλες έργατικές κατοικίεςπενοικιασμένες. Όλες οι κατοικίες είναιπερπλήρεις και τους λογαριασμούς τους πληρώνουν οι ίδιοι οι εργαζόμενοι. Αναφέρεται ότι στο Bristol (Νοτιοανατολική Αγγλία) ένα σπίτι το μοιράζονται 27 άτομα — επτά σε κάθε δωμάτιο, με μοναδική επίπλωση δύο στρώματα.

Σύμφωνα με τη Citizen's Advice, το πρόβλημα απαντάται σε ολόκληρη τη χώρα, επί του παρόντος όμως η κατάσταση είναι σοβαρότερη στην περιοχή East Anglia (βορειοανατολικά του Λονδίνου), όπου είναι συγκεντρωμένες πολλές γεωργικές εκμεταλλεύσεις και εργοστάσια που συνδέονται με τον κλάδο διατροφής, καθώς επίσης στη Βόρεια Ιρλανδία και την Ουαλλία.

Στο ανωτέρω πλαίσιο ερωτώ την Επιτροπή:

- Τι πληροφορίες διαθέτει σχετικά με τα γεγονότα αυτά·

- Σε ποιες ενέργειες προέβη ή προβλέπει να προβεί, κυρίως προς τις βρετανικές αρχές για να επανορθώσει την κατάσταση αυτή·

- Εξετάζει η Επιτροπή τη δυνατότητα να βοηθήσει τους εν λόγω εργαζομένους, εάν η σοβαρή αυτή κατάσταση επιβεβαιωθεί και διατηρηθεί·

Απάντηση της κας Διαμαντοπούλου εξ ονόματος της Επιτροπής

(15 Ιουλίου 2003)

Η Επιτροπή δεν έχει στη διάθεσή της πληροφορίες σχετικά με τα γεγονότα που περιγράφει το Αξιότιμο Μέλος του Κοινοβουλίου. Εκφράζοντας τη λύπη της για την ύπαρξη τέτοιων καταστάσεων, η Επιτροπήπενθυμίζει ότι δεν μπορεί να παρέμβει σε μια τέτοια κατάσταση παρά μόνο αν πρόκειται για πλημμελή εφαρμογή του κοινοτικού δικαίου.

Από την έκθεση της κατάστασης δεν προκύπτει αν οι περιστάσεις που περιγράφονται εμπίπτουν στο πεδίο εφαρμογής της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχήςπηρεσιών(1), η οποία προβλέπει, σε περιπτώσεις απόσπασης κατά την έννοια της οδηγίας, την εφαρμογή στους αποσπασμένους εργαζόμενους των όρων εργασίας και απασχόλησης, σχετικά με ορισμένα θέματα, οι οποίοι ισχύουν στη χώραποδοχής. Ωστόσο, οι συνθήκες στέγασης των εργαζομένων δεν καλύπτονται από αυτά τα μέτρα προστασίας των αποσπασμένων εργαζόμενων, ούτε, εξάλλου, από κάποια άλλη κοινοτική διάταξη. Και, εν πάση περιπτώσει, εναπόκειται ενδεχομένως, κατ' αρχήν, στις αρμόδιες εθνικές αρχές, δικαστικές ή άλλες, να μεριμνούν για την ορθή εφαρμογή των εν λόγω κανόνων, όταν τους ζητείται από εκείνους οι οποίοι θεωρούν ότι θίγονται.

(1) ΕΕ L 18 της 21.1.1997.